На основу члана 27. став 10. Закона о јавној својини (,,Службени гласник РС”, бр.72/2011,88/2013, 105/2014,104/2016 – др.закон, 108/2016, 113/2017, 95/2018 и 153/2020), члана 2. став 1. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права,као и поступцима јавног надметања и прикупљања писмених понуда („Службени гласник РС“, бр. 16/2018 и 79/2023), члана 15.став 6. и став 7.Одлуке о прибављању и располагању стварима у јавној својини општине Владимирци (,,Службени лист града Шапца и општина Богатић, Владимирци и Коцељева”, бр. 22/2013) и члана 40. став 1. тачка 36) Статута општине Владимирци („Службени лист града Шапца и општина Богатић, Владимирци и Коцељева“, бр.6/19 и 12/21), Скупштина општине Владимирци, на седници одржаној дана 19.06.2024. године, донела је следеће

**Р Е Ш Е Њ Е**

**О ОТУЂЕЊУ НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ВЛАДИМИРЦИ**

**НЕПОСРЕДНОМ ПОГОДБОМ**

**I**

 **ОТУЂУЈЕ СЕ** из јавне својине општине Владимирци непокретност и то: део к.п.бр. 571, јавнo грађевинско земљиште, површине 0.00.50ха, уписана у лист непокретности бр. 152 за КО Владимирци. Укупна површина к.п.бр. 571 КО Владимирци је 0.29.45ха.

Катастарска парцела бр. 571 у КО Владимирци је у јавној својини општине Владимирци и део те парцеле површине 0.00.50ха, отуђује се Зорану Недићу из Владимираца.

**II**

Непокретност из тачке I овог решења се отуђује Зорану Недићу из Владимираца, уз накнаду.

**III**

Процењену тржишну вредност непокретности утврдило је Одељење за буџет,финансије,локалне јавне приходе и друштвене делатности,Одсек за утврђивање и наплату јавних прихода ,Општинске управе општине Владимирци, у износу од 5.153,5динара.

**IV**

Право својине на непокретностима из тачке I овог Решења, са правом уписа у јавне књиге о евиденцији непокретности и правима на њима стиче се на основу Уговора о отуђењу непокретности.

**V**

Уговор о отуђењу непокретности из јавне својине општине Владимирци непосредном погодбом у име општине Владимирци,закључиће председник општине по претходно прибављеном Мишљењу Општинске управе општине Владимирци-имовинско правне службе са лицем из тачке I овог Уговора, којим ће детаљно бити прецизирано и ближе описан део катастарска парцеле који се отуђује.

**VI**

Ово Решење је коначно у управном поступку.

**VII**

Решење се има објавити у „Службеном листу града Шапца и општина Богатић, Владимирци и Коцељева”.

**СКУПШТИНА ОПШТИНЕ ВЛАДИМИРЦИ**

Број: 001936491 2024 од 19.06.2024.године

 **ПРЕДСЕДНИК СКУПШТИНЕ**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ***Раде Ковачевић***